
	ŠILUTĖS RAJONO SAVIVALDYBĖS
TARYBA




	


SPRENDIMAS
DĖL ŠILUTĖS RAJONO SAVIVALDYBEI NUOSAVYBĖS TEISE 
PRIKLAUSANČIO TURTO PERDAVIMO VIEŠAJAI ĮSTAIGAI 
GREITOSIOS MEDICINOS PAGALBOS TARNYBAI

2023 m.                    d.   Nr. T1-
Šilutė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu,  Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu, Lietuvos Respublikos sveikatos priežiūros įstaigų įstatymo Nr. I-1367 39 straipsnio pakeitimo įstatymu Nr. XIV-1112, Lietuvos Respublikos sveikatos sistemos įstatymo Nr. I-552 2 straipsnio pakeitimo ir įstatymo papildymo 19¹ straipsniu įstatymu, ir atsižvelgdama į Lietuvos Respublikos sveikatos apsaugos ministerijos 2023-03-27 raštą Nr. (6.47Mr-13)10-1422 „Dėl sprendimų priėmimo“, Šilutės rajono savivaldybės taryba  nusprendžia:
1. Perduoti pagal panaudos sutartį 3 metų laikotarpiui viešajai įstaigai Greitosios medicinos pagalbos tarnybai, juridinio asmens kodas 235042580, greitosios medicinos pagalbos paslaugoms teikti Šilutės rajono savivaldybei nuosavybės teise priklausantį automobilį „Volkswagen Transporter“, valstybinis Nr. DOP 538, pagamintas 2008 m., inventorinis Nr. 1206201 24793, įsigijimo vertė – 100 128,61 Eur, likutinė vertė 2023 m. birželio 30 d. – 0,00 Eur.
2.  Pripažinti netekusia galios Šilutės rajono savivaldybės tarybos 2020 m. lapkričio 26 d. sprendimo Nr. T1-518 „Dėl Šilutės rajono savivaldybės turto perdavimo pagal turto patikėjimo sutartį viešajai įstaigai Šilutės pirminės sveikatos priežiūros centrui“ priedo Ilgalaikio turto lentelės 2 eilutę.
[bookmark: _GoBack]3. Įgalioti Šilutės rajono savivaldybės administracijos direktorių, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktorių pavaduojantį asmenį, pasirašyti 1 punkte nurodyto turto panaudos sutartį, susitarimą dėl turto patikėjimo sutarties pakeitimo ir turto perdavimo ir priėmimo aktus.
4. Šis sprendimas įsigalioja 2023 m. liepos 1 d.
5. Skelbti šį sprendimą Teisės aktų registre ir Šilutės rajono savivaldybės interneto svetainėje  www.silute.lt.
	Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.


Savivaldybės meras                                                                                                  Vytautas Laurinaitis

